આ માગણી કદાચ આગળ જતા ભાગલા વખતેની સ્થિતિને ધ્યાનમાં રાખીને પણ થઈ હશે. કેમ કે એક જ વર્ષ પછી 1946માં આસામ પ્રાંતના વડા ગોપીનાથ બોરડોલોઇએ અંગ્રેજ પ્રતિનિધિમંડળ સમક્ષ પણ આ જ માગણી કરી હતી. સત્તા હસ્તાંતરણ પહેલાં જુદી જુદી પ્રાંત સરકારો સાથે અંગ્રેજોએ ચર્ચા શરૂ કરી હતી. તેના ભાગરૂપે આસામ પ્રાંતની સરકારી સ્પષ્ટ જણાવ્યું કે સિલ્હટને ફરી બંગાળમાં (એટલે કે પાકિસ્તાનમાં) ભેળવી દો તો તેની સામે આસામને કંઈ વાંધો નથી.